《颂言四章为邑侯李虹梁父母奏最赋 其四》
明代·邓云霄

东来紫气结氤氲，粤峤吴门迥不分。人坐春台依化日，还同佛国荫慈云。

帘开燕雀翩翩舞，衣静弦歌处处闻。閒向晴窗翻旧史，汉廷良吏几如君。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。